Alles oor potloodblossers | SARIE
FOTO: Instagram (@smashboxcosmetics)
'n Spatsel pienk op jou wange is al wat jou gesig vra vir 'n helder voorkoms dié seisoen. En danksy verskeie blossers wat nou in potloodvorm hul verskyning maak, is dit makliker as ooit tevore.
Blossers met 'n romerige formule in potloodvorm is tans baie gewild. Danksy die potloodvorm word kleur egalig oor jou wange versprei, terwyl die roomformule sorg vir 'n subtiele pienk gloed met 'n douerige (dewy) afwerking. Boonop wend dit maklik en vinnig aan en pas dit gerieflik in jou handsak. Baie van dié potloodblossers kan ook op jou lippe gebruik word – só kan jy verseker dat die skakering op jou lippe nie met dié van jou wange bots nie. Maar jy sal wel die kleur op jou wange gereeld moet opknap omdat 'n roomformule nie so lank soos 'n poeierformule hou nie.